Muḥend n weɛric yella yiwen n wergaz d tmeṭṭutt-is sɛan l ḍufan, teddun tettren, teddun tettren, almi wwḍen ɣer yiwet n taddart texla-tt tteryel. Ruḥen s ḍebḍben ɣer yiwen wexxam, slan i ssut iqqar-asen-d :  Rjut ad selḥeɣ tabburt, ad qefleɣ iceqqiqen, axaṭer yekkat-iyi waḍu. Nekk ad aliɣ taɛrict, kunwi kecmet-d. Rjan yuli taɛrict, kecmen. - Ahla yeswen. I sen-yenna. - D acu i k-yuɣen ay amexluq-agi? - Nekk qqaren-iyi: Muḥend n waɛric, yekkat-iyi waḍu ma yella ḍreɣ-d. Qqimen din ɣur-s kra n wussan ; argaz-nni ittruḥ ad d-yawi isɣaren, tameṭṭut tettruḥ ɣer tala tettagem-d. Ufan ikufan ččuren, nneɛma lxir n Rebbi. Sgellen tiɣimit. Ikker si Muḥend n waɛric yenna-as i tmeṭṭutt-nni : - Kem tettruḥuḍ ɣer tala...Awqet tɛeddaḍ ad truḥeḍ, sekker tabburt, qfel iceqqiqen ; ad d- ḍreɣ ad huzzeɣ l ḍufan-im ; mi ara ad dteqqleḍ, sčernen s ssḍel, nekk ad qqleɣ ɣer wemkan-iw, kemm kcem-d.